Ba'so

Ba'so (Jawi: باقسو; bentu' ta' baku: baso otabâ 年肉丸) iyâ arèya kakanan sè abentu' bola dhâghing sè biasa ètemmu neng Indonèsia. Ba'so biasana èghâbây ḍâri camporan dhâghing sapè èghiling bân teppong tapioka, tapè bâḍâ kèya ba'so sè èkaghâbay ḍâri dhâghing ajâm, bâbi, jhuko', odâng, embi', mala dhâging kerbuy. Ḍâlem panyajiânna, ba'so biasana èsajikan panas so kuah kadhu sapè bhenning, ècampor mi, so'on, cambe, tahu, kadhâng tellor lajhu ètaburi bhabâng ghuring bân sledri.Mengenal Sekilas Sejarah tentang BaksoSejarah Bakso Berawal dari Kasih Anak kepada Ibu

Ba'so iyâ arèya kakanan sè kaonang bân bisa ètemmu è sadhâjâna Indonèsia, ḍâri rombong jhuwâlan jhâjhâ'ân kantos rèstoran rajâ. Pan-saponapan macem ba'so satèya bânnya' èjhuwâl ḍâlem bentu' kakanan beku sè èjhuwâl è pasar swalayan otabâ mal-mal. èrèsenna ba'so bisa jhughân èpadhâddhi bâ-tambâ macem kakanan laèn samacem mie ghuring, nasè' ghuring, sop otabâ capcay.

 Macemma 

 Ba'so ora'
 Ba'so tellor
 Ba'so ghepè'
 Ba'so jhuko'
 Ba'so Oḍâng
 Ba'so Solo
 Ba'so Malang
 Ba'so Karimunjawa
 Ba'so kèju
 Ba'so ghuring
 Ba'so pangghâng
 Ba'so lang-tolang
 Ba'so tahu ghuring
 Ba'so aci

 kalontana 
Ba'so tamaso' sala sèttong kakanan jhâlânan palèng kalonta neng kotta-kotta bân dhisa-dhisa neng Indonesia. Ba'so biasana èjhâjhâghi sareng orèng dhâghângan kalèlèng nagngghuy rombhong otabâ sapèda, èjhuwâl neng bârung otabâ bârung è pèngghir jhâlân, sampè' è rèstoran bân mal. Ba'so dhâddhi perhatèyan manca naghârâ èbâkto Presidèn Amèrika Serikat, Barack Obama, ngèngaè dhâddhi sala sèttong kakanan kaonang ḍâri ghi' masa kèni'en neng Indonèsia bân nyebbhut ḍâlem pidatona.

Sombher